Document ID: 31994R0038

ΚΑΝΟΝΙΣΜΟΣ (ΕΚ) αριθ. 38/94 ΤΗΣ ΕΠΙΤΡΟΠΗΣ της 10ης Ιανουαρίου 1994 για την τροποποίηση του κανονισμού (ΕΟΚ) αριθ. 1934/93 για τον καθορισμό των αποδόσεων των ελαιών σε ελαιόλαδο για την περίοδο 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 5 παράγραφος 5,
τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 περί θεσπίσεως των γενικών κανόνων σχετικά με τη χορήγηση της ενισχύσεως στην παραγωγή ελαιολάδου στις οργανώσεις παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 3500/90 (4), και ιδίως το άρθρο 19,
Εκτιμώντας:
ότι ο κανονισμός (ΕΟΚ) αριθ. 1934/93 της Επιτροπής (5) καθόρισε τις αποδόσεις των ελαιών σε ελαιόλαδο για τις ομογενείς ζώνες παραγωγής- ότι υπήρξαν ορισμένα λάθη στα παραρτήματα Ι και ΙΙ- ότι, συνεπώς, πρέπει να διορθωθούν τα λάθη ή οι παραλείψεις λαμβάνοντας υπόψη το γεγονός ότι οι δικαιούχοι δεν είχαν ακόμη λάβει την ενίσχυση στην παραγωγή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1934/93 τροποποιείται ως εξής:
1. Στο παράρτημα Ι C, τα στοιχεία που αφορούν τις επαρχίες Ευβοίας, ζώνη 11, Λακωνίας, ζώνη 5, Χαλκιδικής, ζώνες 6 και 8 και Κυκλάδων, ζώνη 3, αντικαθίστανται από τα στοιχεία που εμφαίνονται στο παράρτημα του παρόντος κανονισμού.
2. Στο παράρτημα ΙΙ C:
α) στο Νομό Ρεθύμνου η κοινότητα Πλατάνου προστίθεται στη ζώνη 12-
β) στο Νομό Φωκίδας η κοινότητα Βινιανής προστίθεται στη ζώνη 6.
3. Στο παράρτημα ΙΙ D:
Στην αυτόνομη κοινότητα της Castilla-La Mancha στην επαρχία της Ciudad Real, στη ζώνη 4 η κοινότητα του Puebla de Don Rodrigo διαγράφεται- προστίθεται στη ζώνη 1 της ίδιας επαρχίας.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 24 Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιανουαρίου 1994.

Labels: 17
19